Kæmpestor gedde 
kan slå rekord - men 
der mangler beviser 


FUCKSWING 


I disse uger fyger det med 
seksuelle ord i medier og politik 


Organisationer 
kritiserer 
klaplagt på 


hjemløse 

POLITIKEN 


Nu sælger andelsboliger sig selv 


Selvsalg af andelsboliger 
eksploderer i hovedstaden, 
tilgengæld er ejendoms- 
mæglere fast inventar i alle 
andre boligtyper, hvor kun 
få tør prutte om prisen. 


MICHAEL OLSEN 


HELENE NAVNE 


et kostede 500 kroner, en seriøs 

D oprydning og et par vellignende 

fotos taget med mobiltelefonen - 

så stod køberne i kø for at overtage famili- 

en Mogensens andelslejlighed på Øster- 
bro i København. 

Tre dage tog det at få de100 kvadratme- 


ter solgt til prisen, lige knap 3,1 millioner 
kroner, i en proces, hvor familien Mogen- 
sen aldrig overvejede at ringe til en ejen- 
domsmægler. 

»Hvorfor skulle vi betale 40.000 eller 
100.000 kroner til en ejendomsmægler, 
når boligerne sælger sig selv?«, spørger 
Louise Vendelbo Mogensen midt mellem 
flyttekasser og legende børn i Livjægerga- 
de på Østerbro i København, hvorfra fami- 
lien rykker ud 1. december. 

Familien Mogensens valgte selv at sæl- 
ge boligen, og den model er nærmest ble- 
vet fast kutyme blandt andelshavere i de 
store byer, hvor andelene skifter hænder 
via interne ventelister eller via det digita- 
le selvsalgskoncept, der bliver udbudt af 
boligportalen Boliga. 

Her sørger sælgeren selv for billeder og 
tekst til den salgsmodne bolig, der så bli- 
ver markedsført blandt Boligas omkring 
900.000 potentielle købere på nettet. 
Pris: 500 kroner for en måneds fremvis- 
ning. En hel del billigere end salæret til en 
ejendomsmægler, der typisk forlanger 
mellem 40.000 og 110.000 kroner, alt ef- 
ter boliggens pris og omfanget af mar- 
kedsføring. 

Når det gælder andelsboliger, er selv- 
salgskonceptet nærmest gået amok i Kø- 
benhavn og på Frederiksberg. Her er an- 


tallet af selvsalg vokset fra knap 15 pro- 
cent i 2. kvartal af2013 til mere end 40 pro- 
cent i 2. kvartal i år, viser nye opgørelser, 
som Boliga har udarbejdet for Politiken. 
»Det er at smide penge ud af vinduet at 
hyre en ejendomsmægler, for køberne er 
der jo allerede«, siger Boligas direktør, 
Frederik Rovsing, der understreger, at 
portalens selvsalgskoncept også forbin- 
der sælgeren med en boligadvokat, der 
kan klare det nødvendige papirarbejde. 


Ingen prutter om mæglers salær 
Udviklingen bliver bekræftet af ejen- 
domsmæglernes egen boligportal, Bolig- 
siden, der kan notere et fald i antallet af 
andelsboliger solgt gennem en ejen- 
domsmægler. Også de store realkredit- 
institutter har spottet tendensen: 

»Vi kan konstatere, at antallet af andels- 
boliger, der er sat til salg hos ejendoms- 
mæglerne, er styrtdykket og nu er nær- 
mest ikkeeksisterende i København. Det 
eren klar indikation på, at mange andels- 
boliger nærmest sælger sig selv i øjeblik- 
ket«, siger Realkredit Danmarks cheføko- 
nom, Christian Hilligsøe Heinig. 

Ifølge Andelsboligernes Fællesrepræ- 
sentation (ABF) er antallet af selvsælgere 
endnu højere end det, der fremgår af sta- 
tistikkerne. Rigtig mange andelshavere 


får nemlig solgt andelen via foreningens 

lange ventelister, uden at det bliver regi- 

streret som et selvsalg. Der kan dog stadig 

være foreninger med lån, der er så proble- 

matiske, at det kan være »en god idé at hy- 

re nogle rådgivere«, siger ABF-direktør Jan 
Hansen. 

Mens Boligas selvsalgskoncept er gået 

amok på andelsboligmarkedet, er det 

stort set ikkeeksi- 

sterende ved salg 

af ejerboliger. Her 

er ejendomsmæg- 


Der er mange leren fast inventar, 
penge at spare selv på de mest at- 
på salæret til traktive københav- 
E neradresser. 
ejendoms- »Vi så gerne, at 
mægleren flere boligejere 
Tina Kalsi, gjorde det samme 
Forbrugerrådet Som andelshaver- 
Tænk ne. For der er man- 


ge penge at spare 

på salæret til ejen- 
domsmægleren, hvis man selv kan klare 
deindledende faser af salget. Men selvom 
vi ved fra flere undersøgelser, at det kan 
betale sig at prutte om prisen, sker det 
desværre uhyre sjældent på det her områ- 
de«, siger Tina Dhanda Kalsi, seniorjuristi 
Forbrugerrådet Tænk. 


Meldingen er den samme fra landets 
boligadvokater. 

»Man kan jo i den grad diskutere rime- 
ligheden i, at en mægler hæver 40-, 80- el- 
ler 100.000 kroner for at sælge en bolig 
på et marked, hvor boligerne jo nærmest 
sælger sig selv, i hvert fald i de store byer«, 
siger boligadvokaternes formand, Jan 
Schøtt-Petersen. 

Men det er en farlig satsning selv at stå 
for boligsalget, mener ejendomsmægler- 
nes formand, Torben Strøm. 

»Det er mægleren, der har den faglig vi- 
den om boligen, dens opførelse og mate- 
rialevalg og skaffer sælger den bedste 
pris«, siger han. 

»Og så er mægleren ansvarlig for alle 
oplysninger, som køber modtager i salgs- 
opstilling, købsaftale med mere. Så skulle 
der komme en fejl, er sælger afdækket via 
mæglerens ansvarsforsikring«, siger Tor- 
ben Strøm. 

Der findes angiveligt ikke nogen sam- 
let opgørelse over mæglernes salærer, 
men ifølge Torben Strøm har salæret væ- 
ret faldende i de store byer. 
michael.olsen@pol.dk 


»Det væltede ind med folk, der har 
aldrig været så mange i min lejlighed« 

POLITIKEN MENER 


Myanmars 
tragedie 


Pave Frans må tale 
rohingyaernes sag. 


idste år udsendte pave Frans 
S en tænksom lille bog om det 

moderne menneskes behov 
for at tro på barmhjertighed og en 
hjælpende hånd i nødens stund. 

Man må håbe, at det kristne over- 
hoved har værket med i kufferten, 
når han i dag indleder et tredages 
officielt besøg i Myanmar. 

For er der nogen, der i disse dage 
har behov for en stor hjælpende 
hånd ogen solid dosis kristen 
barmhjertighed, er det Myanmars 
forfulgte muslimske mindretal, ro- 
hingyaerne. 

I de seneste måneder er over 
600.000 rohingyaer blevet fordre- 
vet af det burmesiske militær, der 
har brændt landsbyer, brutalt myr- 
det civile og voldtaget masser af 
kvinder. 

USA's udenrigsminister, Rex Til- 
lerson, kaldte tidligere på måne- 
den forfølgelserne og massakrerne 
for decideret etnisk udrensning. 

FN kalder det åbent for et men- 
neskeretligt mareridt. 


KONFLIKTEN om rohingyaerne går 
årtier tilbage, og selv lederen af den 
katolske kirke kan selvsagt ikke for- 
ventes at løse den på tre dage. 

Men med sin enorme moralske 
status kan og bør pave Frans gøre 
sit yderste for at fremme rohingya- 
ernes sag. For at starte et sted bør 
han-og alle andre - insistere på at 
kalde gruppen ved dens navn og 
kræve, at den bliver anerkendt som 
en accepteret minoritet ligesom de 
over100 andre etniske minoriteter, 
der findes i Myanmar. 

Der er blevet indgået en aftale 
om atrohingyaflygtningene i den 
kommende tid kan vende tilbage 
fra Bangladesh, men detaljerne er 
uhyre vage. Paven og resten af det 
internationale samfund bør presse 
på, for atrohingyaerne på sigt kan 
få statsborgerskab i Myanmar. 
Uden udsigt til legal status og ga- 
rantier for sikkerheden er det svært 
at forestille sig, at ret mange flygt- 
ninge nogensinde vender hjem. 


DER ERIKKE nogen let løsning på 
tragedien i Myanmar. Modviljen 
mod rohingyaerne er ekstremt ud- 
bredt i Myanmar og ligger dybti 
kulturen. Det vil tage tid og kræve 
hjælp udefra at overvinde den. 

Landets civile leder, demokrati- 
ikonet og nobelprismodtageren 
Aung San Suu Kyi, har skuffet 
enormt ved ikke at sige klart fra 
over for forfølgelserne. Det bør hun 
gøre så højlydt og hurtigt som mu- 
ligt, og kan pave Frans overtale 
hende til det, vil det være et stort og 
uhyre positivt skridt. 

Aung San Suu Kyi har imidlertid 
ikke noget, der bare minder om to- 
tal kontrol over Myanmar. 

Landet er et meget skrøbeligt de- 
mokrati, hvor militæret stadig sid- 
der på en stor del af magten. 

Udfordringen for pave Frans og 
det internationale samfund er der- 
for atinsistere på, at rohingyaerne 
behandles ordentligt og integreres 
i samfundet, og samtidig støtte og 
styrke demokratiseringen. 

Begge dele er afgørende for frem- 
tiden iMyanmar- demokratisering 
ogmindretalsbeskyttelse. mr 

